OpenLLM-France/wikimedia huggingface dataset:
# Kathleen Battle

Kathleen Battle (Portsmouth, 13 d'agost de 1948) és una cantant americana d'òpera (soprano).

## Biografia

Kathleen Battle era la menor de set germans i va créixer en circumstàncies socials relativament senzilles. La seva mare la va introduir a la música gospel tradicional afroamericana a una edat primerenca i, finalment, va estudiar al "College-Conservatory of Music de Cincinnati", Ohio, on es va graduar el 1971 amb un màster. Després va treballar com a professora de música i va debutar com a cantant professional al Festival Spoleto el 1972 sota la direcció de Thomas Schippers. Cinc anys després va cantar a l'òpera Tannhäuser de Richard Wagner al Metropolitan Opera. Els anys següents va cantar amb la Filharmònica de Viena, la Filharmònica de Berlín, l'Orquestra Filharmònica de Nova York i al Festival de Salzburg.
Un dels aspectes més destacats de la seva carrera és la seva col·laboració amb Herbert von Karajan, sota la direcció del qual va actuar com a solista a la missa de coronació de Mozart, a la basílica de Sant Pere de Roma, davant el papa Joan Pau II (1985), en el Concert d'Any Nou de la Filharmònica de Viena (1987), i com a Zerlina a Don Giovanni, a Salzburg (1987/88).
El seu repertori inclou àries de Bach, Haendel, Mozart, Rossini, Franck i Fauré, així com espirituals, que va cantar amb Jessye Norman en un concert al Carnegie Hall el març de 1990. Aquest concert es va publicar més tard en CD. Ha rebut cinc premis Grammy pel seu treball.
Una de les més famoses és la de la cançó Lovers, composta per Shigeru Umebayashi, que va cantar per a la pel·lícula House of Flying Daggers. Amb Wynton Marsalis va gravar l'àlbum Baroque Duet per a "Sony BMG", que es va publicar el 1992. El clàssic Kathleen Battle el va seguir el 2002. També va treballar en enregistraments amb Al Jarreau i amb Cyrus Chestnut.

## Premis

Premis Grammy
* 1987: Millor actuació de solista vocal clàssic
* 1988: Millor enregistrament d'òpera
* 1988: Millor actuació de solista vocal clàssic
* 1993: Millor interpretació vocal clàssica
* 1994: Millor enregistrament d'òpera

## Referències

* ↑ https://www.discogs.com/it/master/656811-Kathleen-Battle-Jessye-Norman-Chorus-And-Orchestra-Conducted-By-James-Levine-Spirituals-In-Concert
* ↑ https://www.discogs.com/it/release/11599593-Kathleen-Battle-Classic-Kathleen-Battle-A-Portrait

## Enllaços externs

* https://www.drawingincolor.com/ Lloc web de l'agència d'artistes Columbia Artists (anglès)
# Xíxkino (Perm)

* Per a altres significats, vegeu «Xíxkino».
Xíxkino (en rus: Шишкино) és un poble del krai de Perm, a Rússia, que en el cens del 2010 tenia 53 habitants.

## Referències

* ↑ «ВПН-2010. Численность и размещение населения Пермского края» (en rus). Arxivat de l'original el 2013-07-10. [Consulta: 26 agost 2023].
# Tebes

«Tebes» té aquests significats:
* Tebes (grec antic: Θῆβαι, Thēbai), ciutat de Grècia i antiga polis
* Tebes (en egipci, wꜣst), ciutat de l'antic Egipte, actualment Luxor
* Tebes de la Ftiòtida (grec antic: Θῆβαι), ciutat de l'antiga Grècia del districte de la Ftiòtida
* Tebes Hipoplàcia (grec antic: Θήβη o Θῆβαι, Thēbē o Thēbai), ciutat de l'antiga Grècia a l'Àsia Menor, entre Mísia, Eòlia i la Tròade
* Tebes de Jònia (grec antic: Θῆβαι), ciutat de l'antiga Grècia de la regió de Jònia, a la falda del mont Mícale
# Pacte Nacional del Moviment Civil per la Independència

El Pacte Nacional del Moviment Civil per la Independència és una iniciativa per intercanviar propostes i organitzar accions a favor de la independència de Catalunya.
La xarxa es va presentar durant una conferència de premsa el 8 de setembre de 2023 a l'Ateneu Barcelonès en la qual hi van intervenir representants de l'Assemblea Nacional Catalana, Òmnium Cultural, Consell de la República, l'Associació de Municipis per la Independència i l'Intersindical-CSC.
La iniciativa tingué la seva gènesi durant la "Conferència Nacional del Moviment Civil Independentista" que va tenir lloc els dies 11 i 12 de març de 2023 al Campus Nord de la Universitat Politècnica de Catalunya i en la qual hi van participar una quarantena d'entitats.

## Referències

* ↑ «El sobiranisme civil s’uneix en un Pacte Nacional per la Independència». El Punt Avui, 09-09-2023 [Consulta: 8 setembre 2023].
* ↑ «Les entitats sobiranistes presenten el Pacte Nacional del Moviment Civil per la Independència: “Quan actuem junts som més forts”». Vilaweb, 09-09-2023 [Consulta: 8 setembre 2023].
* ↑ «Entitats civils uneixen forces per treballar per la independència». El Món, 09-09-2023 [Consulta: 8 setembre 2023].
# Krutaia

Krutaia (en rus: Крутая) és un poble de l'óblast de Vladímir, a Rússia, segons el cens del 2010 tenia 35 habitants. Pertany al districte municipal de Mélenki.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Xíxkine (Crimea)

* Per a altres significats, vegeu «Xíxkino».
Xíxkine (en (ucraïnès): Шишкинe) és un poble de la República Autònoma de Crimea a Ucraïna, que el 2014 tenia 354 habitants. Pertany al districte rural de Saki.

## Referències

* ↑ «Приказ Минкомсвязи России «О внесении изменений в Российскую систему и план нумерации, утверждённые приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Teàgenes (escriptor)

Teàgenes (en llatí Theagenes, en grec antic Θεαγένης) fou un escriptor grec de data incerta.
Esteve de Bizanci esmenta un parell de les seves obres, sota els títols de Μακεδονικά i Καρικά. Probablement és el mateix Teàgenes del qual Tzetzes diu que va escriure una obra sobre l'illa d'Egina.

## Referències

* ↑ 2.Theagenes a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 1022
# Johann Samuel Schröter

Johann Samuel Schröter (Guben, 2 de març de 1753 - Pimlico, 2 de novembre de 1788) fou un pianista i compositor alemany, actiu a Londres fins al 1772.
Schröter va néixer a Guben i era fill de Johann Friedrich Schroeter (1724-1811), oboista d'August II, l'elector de Sajonia i la seva esposa Marie Regine Hefter (morta el 1766); la família va ser creada com a músics, sent Corona Schröter la seva germana gran i Johann i Marie Henriette germans més petits també pertanyents a la faràndula musical. Després de 1763, Corona i Johann Samuel van estar a Leipzig i ensenyats pel professor Johann Adam Hiller. El 1771 i el 1772 van ser a Londres, on va romandre Johann Samuel Schröter. Inicialment organista de la capella reial alemanya, Schröter es va convertir en un protegit de Johann Christian Bach. Amb connexions a la cort, es va convertir en un famós pianista. El 1782, després de la mort de Bach, es va convertir en mestre musical de la reina. Va caure malalt el 1786 i va morir el 1788

## Referències

* Skull, Tony. "Schroeter, Johann Samuel". Oxford Dictionary of National Biography (online ed.). Oxford University Press. doi:10.1093/ref:odnb/76341.(Subscription or UK public library membership required.)
# Pacte Nacional per la Llengua

El Pacte Nacional per la Llengua és un projecte del Govern de la Generalitat que defineix la voluntat del mateix govern de tractar els temes relacionats amb la llengua catalana d’una manera frontal, transversal, dialogant i rigorosa. Es tracta d'una iniciativa adoptada pel Parlament de Catalunya el 30 de setembre de 2021, destinada a «promoure un Pacte Nacional que forneixi del màxim suport social i institucional el desenvolupament de les polítiques necessàries pel que fa a l’ús i el coneixement de la llengua catalana i que faci del català un instrument de coneixement i de cohesió social.»

## Característiques

La resolució del Parlament feia referència a diversos aspectes concrets de la situació lingüística: a l’aprenentatge del català, l’ensenyament, la universitat, la formació del professorat i la recerca; a la defensa del català en el sector audiovisual i en les xarxes socials; al reconeixement del català com a llengua d’ús oficial de la Unió Europea, i a l’ús del català en l’àmbit comercial, en l’Administració de justícia i en el sistema sociosanitari.

## Referències

* ↑ «Pacte Nacional per la Llengua». [Consulta: 17 maig 2022].
* ↑ «Un Marc sociolingüístic igualitari per a la llengua catalana (CC-BY)». Departament de Cultura. [Consulta: maig 2022].
# Osxépkovo

«Osxépkovo» té aquests significats:
* Osxépkovo (Perm), localitat del krai de Perm, a Rússia
* Osxépkovo (Sverdlovsk), localitat de l'óblast de Sverdlovsk, a Rússia
# Oswulf

Oswulf fou rei de Northúmbria del 758 al 759. Succeí al seu pare Eadberht, que havia abdicat i es reclogué al monestir de York. L'oncle d'Oswulf era Ecgbert, arquebisbe de York. Malgrat el regnat llarg del seu pare i el seu poderós oncle, Oswulf no es mantingué gaire temps al tron. Fou assassinat abans de completar el seu primer any de regnat, per membres de la seva casa, pels seus criats o guardaespatlles, a Market Weighton, el 24 de juliol del 759. La mort d'Oswine, germà d'Oswulf, és registrada a "Eldunum a prop de Mailros" l'agost del 761, durant una batalla contra Æthelwald Moll, que hi havia ocupat el tron després de la mort d'Oswulf.

## Referències

* ↑ Kirby, 1992, p. 151.
* ↑ Cannon, Cannon i Hargreaves, 2009, p. 41.
* ↑ Marsden, 1992, p. 232–233.

## Bibliografia

* Cannon, J; Cannon, J A; Hargreaves, A. The Kings & Queens of Britain. Oxford University Press, 2009.
* Higham, N.J.. The Kingdom of Northumbria AD 350–1100. Sutton, 1993. ISBN 0-86299-730-5.
* Kirby, D.P.. The Earliest English Kings. Londres: Routledge, 1992. ISBN 0-415-09086-5.
* Marsden, J. Northanhymbre Saga: The History of the Anglo-Saxon Kings of Northumbria. Cathie, 1992. ISBN 1-85626-055-0.
# Oswestry

Oswestry és una localitat anglesa amb una població de 17.877 habitants, al nord-oest del comtat de Shropshire. És la tercera més gran de Shropshire, darrere de Shrewsbury i Telford, i la més gran del nord del comtat. Està al costat de l'A5, una carretera principal que va des de Londres fins a Holyhead a l'illa gal·lesa d'Anglesey.

## Història

El nom de la localitat ve probablement de l'anglès Oswald's Tree (L'Arbre d'Osvald). Osvald va ser un rei cristià de Northumbria i va perdre una batalla contra Penda, el rei pagà de Mèrcia. El càdaver d'Osvald va ser posat en un arbre. Oswestry està prop de la frontera amb Gal·les, i per això la vila té un nom en l'idioma gal·lès: Croesoswallt. Croesoswallt ve del gal·lès Croes Oswallt (La Creu d'Osvald) i va ser utilitzat per primer cop l'any 1254.
L'Església de Sant Osvald porta el nom del Rei Osvald, com la vila. Va ser registrat al Llibre Domesday del 1086. El 1599 William Morgan, que va traduir la Bíblia a l'idioma gal·lès, en fou el vicari. Actualment, és una església de l'Església d'Anglaterra de la diòcesi de Lichfield.
El Castell de Whittington està prop d'Oswestry. Existeix des del segle ix, però va ser reconstruït el 1221 per a la família Fitzwarine per Enric III d'Anglaterra. Bona part del castell va ser destruïda per canons el 1643, durant la Guerra Civil Anglesa.
Hi ha un mercat a Oswestry des del 1190. Des del 1980, Oswestry està agermanada amb Combs-la-Ville, un barri del sud de París, i en honor seu Oswestry té un carrer que es diu Combs-la-Ville Close.

## Clubs esportius

L'Oswestry Town Football Club va ser fundat el 1860, per tant és anterior al primer club professional del món, el Notts County (1862). Oswestry Town va guanyar la Copa de Gal·les el 1884, 1901 i 1907. El 2003 Oswestry s'uní amb el The New Saints Football Club del poble gal·lès de Llansantffraid, i conserva el nom del The New Saints però juga a Oswestry. The New Saints va jugar a la Lliga de Campions a la temporada 2005-06 i va perdre contra el Liverpool Football Club, el guanyador de la temporada passada.
L'Oswestry Cricket Club juga en la tercera divisió de la Lliga de Birmingham.

## Referències

* ↑ Oswestry a World Gazetteer
* ↑ Mapa de Shropshire a Map of UK
* ↑ Oswestry in Shropshire England
* ↑ Oswestry & the Welsh Borders
* ↑ Oswestry History Index
* ↑ St Oswald Church History
* ↑ Whittington Castle
* ↑ «Oswestry Market». Arxivat de l'original el 2016-03-04. [Consulta: 7 febrer 2018].
* ↑ «British Towns Twinned with French Towns». Arxivat de l'original el 2010-03-30. [Consulta: 7 febrer 2018].
* ↑ Combs La Ville Close, Oswestry
* ↑ Welsh Cup Winners
* ↑ Oswestry-TNS merger approved, BBC
* ↑ Liverpool 3-0 TNS, BBC Sport
* ↑ TNS V Liverpool in pictures
* ↑ «Birmingham & District Cricket League Clubs». Arxivat de l'original el 2018-02-09. [Consulta: 8 febrer 2018].
# Otto Stern

Otto Stern (Żory, 17 de febrer de 1888 - Berkeley, 17 d'agost de 1969) fou un físic i professor universitari alemany, nacionalitzat nord-americà, guardonat amb el Premi Nobel de Física l'any 1943.

## Biografia

Nascut el 17 de febrer de 1888 a la ciutat de Żory, en aquells moments part d'Alemanya i avui dia a Polònia, va estudiar física a la Universitat de Wrocław i, posteriorment, fou nomenat professor de l'Escola Tècnica de Zúric, de Frankfurt i d'Hamburg. El 1933, va dimitir com a professor d'aquesta última universitat i es traslladà als Estats Units, on va obtenir el càrrec de professor d'investigació en física a l'Institut Carnegie de Tecnologia, avui dia Universitat Carnegie Mellon, a Pittsburgh, Pennsilvània. Stern va ser elegit membre de l'Acadèmia Nacional de Ciències dels Estats Units el 1945 i de la American Philosophical Society el 1946.
Interessat en el magnetisme, va calcular el moment magnètic de l'àtom d'argent i les seves investigacions sobre el protó li van permetre descobrir que el moment magnètic d'aquest tenia un valor 2,5 vegades major que el predit per la teoria de Paul Dirac. L'any 1943, fou guardonat amb el Premi Nobel de Física pels seus estudis sobre els feixos moleculars, les propietats magnètiques dels àtoms i el descobriment del moment magnètic del protó en una sèrie d'experiments realitzats en col·laboració amb Walter Gerlach, i coneguts com l'experiment de Stern-Gerlach.
Morí el 17 d'agost de 1969 a Berkeley, ciutat on havia fixat la seva residència als Estats Units.

## Galeria d'imatges

* Otto Stern, Lise Meitner (1937)
* Placa commemorativa en honor d'Otto Stern a la Universitat d'Hamburg.

## Referències

* 1 2 «Otto Stern» (en anglès). The Nobel Prize. The Nobel Foundation.
* 1 2 «The Nobel Prize in Physics 1943». The Nobel Prize.
* ↑ «Otto Stern». www.nasonline.org. [Consulta: 22 març 2023].
* ↑ «APS Member History». search.amphilsoc.org. [Consulta: 22 març 2023].
* ↑ «Otto Stern». National Academy of Sciences. [Consulta: 16 octubre 2017].
# Harrells

Harrells és una població dels Estats Units a l'estat de Carolina del Nord. Segons el cens del 2000 tenia 187 habitants.

## Demografia

Segons el cens del 2000, Harrells tenia 187 habitants, 80 habitatges i 58 famílies. La densitat de població era de 22,9 habitants per km².
Dels 80 habitatges en un 21,3% hi vivien nens de menys de 18 anys, en un 51,3% hi vivien parelles casades, en un 17,5% dones solteres, i en un 27,5% no eren unitats familiars. En el 26,3% dels habitatges hi vivien persones soles l'11,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,34 i el nombre mitjà de persones que vivien en cada família era de 2,78.
Per edats la població es repartia de la següent manera: un 17,1% tenia menys de 18 anys, un 7% entre 18 i 24, un 27,3% entre 25 i 44, un 26,2% de 45 a 60 i un 22,5% 65 anys o més.
L'edat mediana era de 44 anys. Per cada 100 dones de 18 o més anys hi havia 101,3 homes.
La renda mediana per habitatge era de 29.375 $ i la renda mediana per família de 41.250 $. Els homes tenien una renda mediana de 30.625 $ mentre que les dones 23.750 $. La renda per capita de la població era de 34.534 $. Entorn del 14,3% de les famílies i el 14,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Harrells». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Harrells». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Harricourt

Harricourt és un municipi francès al departament de les Ardenes (regió del Gran Est). L'any 2007 tenia 52 habitants.

## Demografia
### Població

El 2007 la població de fet de Harricourt era de 52 persones. Hi havia 24 famílies de les quals 12 eren unipersonals (8 homes vivint sols i 4 dones vivint soles), 4 parelles sense fills i 8 parelles amb fills.
La població ha evolucionat segons el següent gràfic:

### Habitatges

El 2007 hi havia 29 habitatges, 25 eren l'habitatge principal de la família, 1 era una segona residència i 3 estaven desocupats. Tots els 27 habitatges eren cases. Dels 25 habitatges principals, 23 estaven ocupats pels seus propietaris i 2 estaven llogats i ocupats pels llogaters; 1 tenia dues cambres, 7 en tenien quatre i 17 en tenien cinc o més. 20 habitatges disposaven pel capbaix d'una plaça de pàrquing. A 11 habitatges hi havia un automòbil i a 8 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Harricourt el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 0 | 65 a 69 | 0 |
| 8 | 60 a 64 | 4 |
| 4 | 55 a 59 | 4 |
| 0 | 50 a 54 | 0 |
| 4 | 45 a 49 | 0 |
| 0 | 40 a 44 | 4 |
| 4 | 35 a 39 | 8 |
| 0 | 30 a 34 | 0 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 4 |
| 12 | 10 a 14 | 8 |
| 0 | 5 a 9 | 0 |
| 0 | 0 a 4 | 4 |

## Economia

El 2007 la població en edat de treballar era de 31 persones, 23 eren actives i 8 eren inactives. De les 23 persones actives 22 estaven ocupades (12 homes i 10 dones) i 1 aturada (1 dona i 1 dona). De les 8 persones inactives 3 estaven jubilades, 2 estaven estudiant i 3 estaven classificades com a «altres inactius».

### Activitats econòmiques

Dels dos establiments que hi havia el 2007, una era d'una empresa extractiva i l'altra una empresa de serveis.
L'any 2000 a Harricourt hi havia sis explotacions agrícoles.

## Poblacions properes

El següent diagrama mostra les poblacions més properes.

## Notes

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009

## Referències

* Résumé statistique Fitxa resum de dades estadístiques de Harricourt a l'INSEE.
* Évolution et structure de la population Fitxa amb el detall de dades de Harricourt a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Hotevilla-Bacavi

Hotevilla-Bacavi (hopi Hotvela-Paaqavi), també conegut com a Third Mesa, és una concentració de població designada pel cens dels Estats Units a l'estat d'Arizona. Segons el cens del 2000 tenia 767 habitants.

## Demografia

Segons el cens del 2000, Hotevilla-Bacavi tenia 767 habitants, 246 habitatges, i 181 famílies La densitat de població era de 24,9 habitants/km². La distribució per races era 95,96% amerindis i 3,78% blancs. Els hispànics de qualsevol raça eren l'1,04% de la població.
Dels 246 habitatges en un 34,6% hi vivien nens de menys de 18 anys, en un 41,1% hi vivien parelles casades, en un 28,9% dones solteres, i en un 26,4% no eren unitats familiars. En el 24,4% dels habitatges hi vivien persones soles el 8,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,12 i el nombre mitjà de persones que vivien en cada família era de 3,72.
Per edats la població es repartia de la següent manera: un 31% tenia menys de 18 anys, un 9% entre 18 i 24, un 24,8% entre 25 i 44, un 22,7% de 45 a 60 i un 12,5% 65 anys o més.
L'edat mediana era de 35 anys. Per cada 100 dones de 18 o més anys hi havia 83 homes.
La renda mediana per habitatge era de 13.750 $ i la renda mediana per família de 18.500 $. Els homes tenien una renda mediana de 12.174 $ mentre que les dones 19.095 $. La renda per capita de la població era de 5.975 $. Aproximadament el 58,9% de les famílies i el 69,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hotevilla-Bacavi». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 17 juliol 2010].
* ↑ «Geographic Comparison Table- Hotevilla-Bacavi». American Fact Finder. Oficina del Cens dels Estats Units, 12-01-2010.
# Orestias tomcooni

Orestias tomcooni és una espècie de peix de la família dels ciprinodòntids i de l'ordre dels ciprinodontiformes.

## Morfologia

Els mascles poden assolir els 6,5 cm de longitud total.

## Distribució geogràfica

Es troba a Sud-amèrica: Perú i Bolívia.

## Referències

* ↑ BioLib (anglès) i (txec)
* 1 2 «Orestias tomcooni» (en anglès). FishBase. Froese, Rainer; Pauly, Daniel (editors).
# Opsina

Les opsines són un grup de molècules responsables de les reaccions cel·lulars inicials involucrades en la percepció de la llum. Es troba en les cèl·lules fotoreceptores de la retina, és a dir en els cons i els bastons.
Les opsines es distribueix en set trams d'hèlix alfa que se situen perpendiculars a la membrana units per parts proteiques sense estructura.
Els bastons tenen una opsina que s'anomena rodopsina.
Els cons tenen altres opsines diferents que són les responsables de la visió en color. Els humans tenim tres opsines d'aquest tipus, cada una d'elles es codifica en un gen, un per al vermell, un per al verd i un altre per al blau i hi ha espècies que tenen fins a sis gens de manera que el rang de color que poden apreciar és superior, com les libèl·lules.
Els gens de l'opsina es van descobrir per primera vegada en l'espècie aquàtica animal Hydra magnipapillata.

## Enllaços externs

* Descobreixen els Orígens dels Gens de la Visió
# Palau Huis ten Bosch

El Palau Huis ten Bosch (Casa del Bosc en neerlandès) és un Palau de La Haia als Països Baixos. És una de les tres residències oficials dels Reis dels Països Baixos. Des del 1981 fins al febrer del 2014, hi va viure Beatriu I dels Països Baixos. Actualment està en reformes i després Guillem Alexandre dels Països Baixos hi anirà a viure amb la seva família.
Hi va tenir lloc la Conferència de la Haia de 1899.

## Referències

* ↑ Huis ten Bosch a Rijksmonumenten
# Huïa

La huïa (Heteralocha acutirostris) és un ocell extint de la família dels cal·leids (Callaeidae) i única espècie del gènere Heteralocha (Cabanis, 1851).

## Hàbitat i distribució

Actualment extint. Originalment habitava els boscos de muntanya de l'illa del Nord, a Nova Zelanda.

## Referències

* ↑ «Huïa». Cercaterm. TERMCAT, Centre de Terminologia. Rev. 20/02/2021(català)